ועדת הכספים, כנסת 23, פרוטוקול מספר 74, 2020-06-22 10:30

משה גפני: אני פותח את הישיבה.

משה גפני: בבקשה, גיא.

גיא גולדמן: מענקים נחשבים כחלק ממחיר עסקאותיו של עוסק, ולכן חייבים במע"מ, ואנחנו במסגרת תקנות מע"מ, תקנה 3, מסדירים פטורים שונים על מענקים שהממשלה מעוניינת לפטור.

גיא גולדמן: המטרה היא לפטור ממע"מ את המענק הזה.

גיא גולדמן: צעדים אחרים שקידמנו, מענקים לעצמאיים ומענק עידוד תעסוקה, הפטור הזה ניתן במסגרת חקיקה ראשית, אבל פה מדובר במענק מינהלי מכוח חוק יסוד: הממשלה, ולכן אנחנו צריכים בשביל לפטור ממע"מ, לתקן את תקנה 3 כדי לפטור אותו.

גיא גולדמן: זו המטרה של התקנות שמונחות בפניכם.

משה גפני: שאלות?

מיקי לוי: זה טוב.

מיקי לוי: סוף-סוף הביאו משהו טוב.

משה גפני: הביאו כמה דברים טובים.

משה גפני: זה אחד מהם.

משה גפני: הביאו כמה דברים לא טובים.

משה גפני: בבקשה.

משה גפני: אנחנו מדברים על זה שהמענקים, שניתנו על-ידי הממשלה בפעימות הראשונות והשנייה- -

גיא גולדמן: פה מדובר על מה שמכונה הפעימה השלישית.

משה גפני: לפי החוק, היו צריכים לשלם על זה מס ערך מוסף, ומה שאנו נדרשים לאשר, שיהיו פטורים בפעימה השלישית מתשלום מס ערך מוסף.

משה גפני: זה חיובי, ומציע שנאשר את זה.

משה גפני: בבקשה, תקריאי.

 << דובר >> שיר שפע: תקנות מס ערך מוסף (הוראת שעה), התש"ף-2020.

 << דובר >> שיר שפע: בתוקף סמכותי לפי סעיפים 12 ו-145 לחוק מס ערך מוסף, התשל"ו-1975, ובאישור ועדת הכספים של הכנסת, אני מתקין תקנות אלה: הוראת שעה.

 << דובר >> שיר שפע: 1.

 << דובר >> שיר שפע: בתקופה שמיום י"ח באייר התש"ף (12 במאי 2020) עד יום כ"ז בטבת התשפ"ב (31 בדצמבר 2021) יראו כאילו בתקנה 3 לתקנות מס ערך מוסף, התשל"ו-1976, בתקנת משנה (א), בסופה בא: "(כ) מענק שניתן לפי החלטת ממשלה מספר 5015 מיום ל' בניסן התש"ף (24 באפריל 2020) לעוסק אשר פעילותו העסקית נפגעה כתוצאה מההשפעה הכלכלית של התפשטות נגיף covid-19".

משה גפני: מי בעד אישור התקנות, כפי שהוקראו?

משה גפני: הצבעה בעד התקנות – פה אחד התקנות אושרו.

משה גפני: התקנות אושרו פה אחד.

משה גפני: תודה רבה.